text: След като беше потвърдено съмнението за менингит от шефът на Детско отделение в Димитровград, д-р Р. Ризов, той лично ни придружи с линейка до Инфекциозно отделение в град Хасково.
  Там д-р Кинова ни прие, обясни ни, че е много тежко състоянието на детето, но тя не се отказа, не ми каза, че ще умре, защото има шест пръстчета на едната ръчичка, не му търси кусури, защото има леко изменение в черепа, от прекаран рахит, както направи един от докторите, не.
  Тя го спаси.
  Петнадесет дни, от които дете на годинка и четири месеца, беше на системи, силно интоксикирано, със сепсис, в много тежко състояние, започнало като обикновен грип. Благодаря от все сърце и душа на д-р Кинова, както аз така и цялото ми семейство, че Алекс е жив!